Danas 17. ožujka slavimo svetog Patrika, velikog sveca koji je postao svecem cijeloga svijeta. Taj irski biskup, čudotvorac i prorok, prihvaćen je i štovan od katolika, ali i pravoslavaca, anglikanaca i luterana pa je postao jednim od „simbola“ ekumenizma. Njegovo ime postalo je popularno i u Hrvatskoj, pa mnogi hrvatski katolici i katolkinje nose ime ovog velikog sveca.

Na današnji dan diljem svijeta slavi se dan sv. Patrika, sveca zaštitnika Irske. On je prema tradiciji umro na taj dan oko 461. godine.

Sveti Patrik zaštitnik je država Irske i Nigerije, a spominjemo ga se 17. ožujka.

Crkva se prisjeća svetog Patrika, omiljenog irskog zaštitnika. Rodio se oko 385. godine u mjestu Bannhaven Tabarnie (ovo ne mogu naći?) u Engleskoj, u kršćanskoj obitelji.

Kad mu je bilo 16 godina, oteli su ga irski gusari s tisućama drugih ljudi i prodali ga kao robu u Irsku. Patrikov gospodar odredio ga je za pastira ovaca, a upravo ga je ropstvo približilo Bogu.

Mnogo je molio i činio pokoru, a nakon šest godina provedenih u ropstvu, pobjegao je od svoga gospodara i vratio se u Britaniju. U Galiji je Patrik završio studij i spremio se za svećeništvo.

Prema jednoj legendi, u snu mu se obratio jedan Irac koji mu je pružio pismo u kojem je pisalo: ‘Molimo te vrati se i budi opet s nama’.

Patrik je to shvatio kao Božji poziv. Papa Celestin I. poslao ga je u Irsku gdje je naslijedio prvog biskupa Paladija.

Patrik je na katoličku vjeru obratio mnoga barbarska keltska plemena i njihove vođe, a u podijeljenom je društvu uspio ostvariti društvenu i civilnu organizaciju.

Zahvaljujući njemu, gotovo svi Irski Kelti i kralj Leogarije postali su katolicima.

Poznata je i legenda prema kojoj je sveti Patrik upotrijebio djetelinu s tri lista kako bi poganim Ircima prikazao Presveto Trojstvo. Djetelina je danas simbol Irske kao i njena zelena boja.

Sveti Patrik preminuo je na današnji dan, 17. ožujka, 461. godine i sahranjen je u gradu koji se otad zove Downpatrick. U njemu se nalazi veliki kip Sv. Patrika koji čuva Irsku.

Posvećene su mu mnoge crkve, a najviše u Irskoj, SAD-u i Australiji. U Irskoj se Dan Svetog Patrika slavi kao nacionalni blagdan. (Laudato/Kamenjar.com)

Podijeli s prijateljima:

Tweet

WhatsApp

Email



Što vi mislite o ovoj temi?